Det første tegn er som oftest, at menstruationen bliver uregelmæssig. Den hopper måske over en gang eller to, for derefter at komme allerede efter 14 dage og med kraftigere blødning. Efterhånden kan der også komme hedeture – en kortvarig følelse af varme, som breder sig i ansigt og på overkroppen. Nogle får også deciderede svedeture.  De første uregelmæssige menstruationer kan godt komme 3-4 år, før du helt holder op med at bløde.